
Szent I. tér 1.
Tisztelt Polgármester Úr! Tisztelt Képviselő-testület!
A Játékvár Óvoda és Bölcsőde intézményében 2016. szeptember 1-től 3 bölcsődei csoport indítására kaptunk lehetőséget. 
A bölcsődében minden dolgozó szülő gyermeke felvételre került, jelenleg 2 gyermek van előjegyzésben, akik felvételre várnak.

A bölcsődében 3 csoportban, 34 férőhelyen 34 gyermeket gondozunk két gondozási egységben. 
A jelenlegi bölcsődei feladatellátást biztosító létszám: 11 fő

· 1 fő bölcsődevezető

· 1 fő bölcsődei ügyintéző

· 6 fő kisgyermeknevelő

· 1 fő szakács

· 1 fő konyhalány

· 1 fő  technikai dolgozó mosó-takarító (gyermekfelügyeletet is ellátó)

A Játékvár Óvoda és Bölcsőde – Bölcsődei Intézményegységében jelenleg 2 gondozási egységhez 1 fő technikai dolgozó biztosított. 

Az alábbiakban felsorolt szakmai valamint jogszabályi indokok alapján további 1 fő technikai dolgozó alkalmazására van szükség a gyermekek biztonságos ellátása érdekében.
Indokaim:
Szakmai:
· Az elmúlt két hónapban problémaként merült fel a gyermekfelügyelet biztosítása, illetve a technikai feladatok ellátása, mert lényegesen több az egyéni bánásmódot, különös figyelmet igénylő kisgyermek, illetve a 12-18 hónapos gyermekek száma is magasabb az eddigiekhez képest. 
· Ezek a gyermekek  az egész nap folyamán fokozott, egyéni felügyeletet igényelnek (délelőtti altatás, egyéni etetések, udvari felügyelet, gyermekek öltöztetése), többletfeladatot jelent a folyamatos napirendbe való beillesztésük, valamint ezáltal megnövekedtek a takarítási, mosási feladatok is. 
· A kisgyermekek életében nagyon fontos a személyi állandóság, a velük foglalkozó felnőttek hivatás és gyermekszeretete, szakmai, módszertani előírásoknak való megfelelésük.

Jogszabályi:

· 15/1998. (IV.30.) NM rendelet a személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről 40§ (5) bekezdése alapján ” A bölcsődei nevelés-gondozás az Intézet által kidolgozott Bölcsődei nevelés-gondozás országos alapprogramja és a Bölcsődei nevelés-gondozás szakmai szabályai alapján folyik.” 
·  Bölcsődei nevelés-gondozás szakmai szabályai /Módszertani levél/

„A bölcsődei nevelés-gondozás személyi feltételei:
Technikai dolgozó
-
1 fő /gondozási egység”

A felsorolt szakmai indokok alapján, figyelembe véve a bölcsődére vonatkozó jogszabályi előírásokat is, további 1 fő technikai dolgozó alkalmazását kérem engedélyezni, 2016. december 1-től.
Martfű, 2016. november 14.

